29.9.2023.
LV
Eiropas Savienības Oficiālais Vēstnesis
C 349/23
3.4.
Pasākumos, kuru mērķis ir veicināt ūdensefektīvu patēriņu, jāaplūko viss ūdens cikls un jāietver gan kvalitatīvie, gan kvantitatīvie aspekti.
Tajos būtu ne tikai jāaplūko dzeramā ūdens ieguve/patēriņš, bet arī jāietver ūdens aprites (ūdens atkārtotas izmantošanas) priekšrocības un jāveido izpratne par to, ka ūdens ir ietverts arī patērētajos produktos un pakalpojumos.
Tas palīdzēs privātām mājsaimniecībām labāk izprast savu patēriņa izvēļu ietekmi uz ūdens resursu kvalitāti un daudzumu savā reģionā, valstī un visā pasaulē.
Tas arī palīdzēs iedzīvotājiem attīstīt izpratnes kultūru par visiem viņu individuālā ūdens patēriņa modeļa aspektiem gan sadzīvē, gan citur un saprast, kā padarīt patēriņu efektīvu.
Pilsoniskās sabiedrības organizācijām ir būtiska nozīme, palīdzot izvēlēties un īstenot stratēģijas, lai palielinātu patēriņa efektivitāti un lietderību. 3.5.
Lai gan ūdensefektīvs patēriņš ir nepieciešams visās Eiropas daļās, steidzamība ir lielāka apgabalos, kas cieš no ūdens trūkuma vai biežākiem sausuma gadījumiem.
Ūdensapgādes sistēmas efektivitāte būtu jāiekļauj vispārējā stratēģijā, lai nodrošinātu holistisku pieeju.
Iespējamie risinājumi būtu jārod arī tālredzīgākās ūdens piegādātāju stratēģijās, tostarp piegādes sistēmas riska novērtējumā un riska pārvaldībā, noplūžu pārvaldībā, alternatīvos ūdens avotos utt. 3.6.
Lai gan teorijā tiek ierosināts izmantot daudzus citus rādītājus (ūdens joma tam ir ļoti piemērota), būtu jāņem vērā, ka ne tikai papildu datu meklējumi, bet arī to apstiprināšana un izplatīšana ietver ievērojamu darbu.
Šādas papildu darbības ir ne tikai Eiropas centrālo struktūru, bet arī dalībvalstu un to attiecīgo aģentūru vai uzņēmumu kompetencē, kuri meklē un sagatavo šādus datus.
Vēl viena vijole jau tā lielā orķestrī ne vienmēr uzlabo mūzikas kvalitāti.
Tāpēc jaunu rādītāju pievienošanas vietā būtu vēlams pēc iespējas labāk izmantot esošos.
Briselē, 2023. gada 12. jūlijā Eiropas Ekonomikas un sociālo lietu komitejas priekšsēdētājs Oliver RÖPKE